# விக்கிப்பீடியா:ஆலமரத்தடி/தொகுப்பு46

## சுவிசு வானொலியில் புன்னியாமீனின் பேட்டி

சுவிட்சர்லாந்து அரச வானொலியான சுயிஸ் வானொலி தமிழ் நிகழ்ச்சியான கனல்-கே வானொலியில் புன்னியாமீன் அவர்களின் நேர்காணல் ஒன்று ஒலிப்பதிவாகியுள்ளதாக அவர் அறியத்தந்துள்ளார். இன்று ஞாயிற்றுக்கிழமை சுயிஸ் நேரப்படி இரவு எட்டு மணிக்கு ஒலிபரப்பாகவுள்ளது. விக்கிப்பீடியாவின் பத்தாண்டு நிறைவு தொடர்பாகவும், தமிழ் விக்கிப்பீடியா தொடர்பாகவும் சுமார் 1 மணி நேரம் ஒலிபரப்பாகவுள்ள மேற்படி பேட்டி முழுமையாக விக்கிப்பீடியா பற்றியதே என்றும் அறியத் தந்துள்ளார். இணையத்திலும் இதனைக் கேட்க முடியும் என நினைக்கிறேன். வாழ்த்துக்கள் புன்னியாமீன்.--Kanags <sup>\உரையாடுக</sup> 00:34, 16 சனவரி 2011 (UTC)
- அப்பதிவை இங்கிடுவாரென எண்ணுகிறேன்.கனல்-கே வானொலியை இணையத்தில் கேட்க முடியுமா?<small>--த* உழவன் 00:45, 16 சனவரி 2011 (UTC)</small>  
:இது குறித்து புன்னியாமீன் அவர்கள் விக்கிப்பீடியர்களுக்கு அனுப்பியிருந்த மின்னஞ்சலில் இருந்து:  
- சன்வரி 16, 2011 - கனல்-கே சுவிசு அரச வானொலியில் புன்னியாமீனின் நேர்காணல்.  
சுவிசு வானொலியில் புன்னியாமீன் அவர்களின் நேர்காணல் முழுவதும் என்ற தளத்தில் கேட்கலாம். மிக அருமையான பேட்டி. பல விடயங்களை புன்னியாமீன் தொட்டுச் சென்றார். அஜீவன் மிகத்திறமையாக நேர்காணலை நடத்தியிருந்தார். இருவருக்கும் எனது வாழ்த்துக்கள்.--Kanags <sup>\உரையாடுக</sup> 04:43, 17 சனவரி 2011 (UTC)  
:அருமையான நேர்காணல். அஜீவன் இணையதளங்களில் மட்டறுத்தலால் கசப்பான அனுபவம் பெற்றிருக்கிறார் போலும், ”கருத்துகளை எதிர்த்தல்” என்பதைக் குறிப்பாகப் பிடித்துக் கொண்டார். புன்னியாமீன் மிக நன்றாக சமாளித்து அழகாக விக்கிப்பீடியா மீதே நேர்காணல் செல்லும்படி பார்த்துக் கொண்டார். :-). புதிய பயனர்களுடன் நாம் பேசுவது எவ்வளவு முக்கியமானது என்பதை புன்னியாமீனின் அனுபவங்களில் இருந்து உணர்ந்து கொண்டேன். இது துப்புரவுப் பணியில் ஈடுபடும் அனைவரும் கருத்தில் கொள்ள வேண்டியது. மாற்றினால், ஏன் மாற்றுகிறேன் என்பதை இனி ஒவ்வொரு முறையும் விளக்க முயலுகிறேன்.  
:விடுபட்டவையாக எனக்கு தோன்றியன-  
: 1) தகவல் vs கருத்து என்பதை இன்னும் கொஞ்சம் அழுத்தி இருக்கலாம். தமிழ் இணையச் சூழலினால் இந்த வேறுபாடு சற்று மங்கியே உள்ளது. பலரும் கருத்துகளுக்கும் தகவல்களுக்கும் வேறுபாடு இல்லை என்றே பாவிக்கின்றனர். நான் விக்கிப்பீடியா பற்றி புதியவர்களிடம் பேசும் போது இதனை ஒரு நான்கைந்து முறை அழுத்தி சொல்லிவிடுகிறேன். (views differ, news doesn't என்று முன்பு விளம்பரப் பலகையில் கண்ட வாக்கியத்தை பயன்படுத்துகிறேன் :-))  
:2) அஜீவன் ஒரு பயனரது பங்களிப்பு அழிக்க/மாற்றப்படும் போது அவரது ஒரிஜினல் பிரதி அவரிடமே இல்லாமல் போவதால் தொலைந்து போகிறது என்பது போல சொன்னார். விக்கியில் மாற்றங்கள் செய்யப்பட்டாலும், பயனரின் ஒவ்வொரு ஆக்கமும், வரலாற்றுப்பக்கத்தில் சேமிக்கப்படுகின்றன. பிற்காலத்தில் பயனர் அதனை மீட்டெடுத்து பிற இடங்களில் பயன்படுத்திக் கொள்ளலாம். மேலும் கலைக்களஞ்சிய நடைக்கு ஒவ்வாதது என்று ஏதேனும் கட்டுரை முழுவதும் அழிக்கப்பட்டால், நிருவாகிகளிடம் வேண்டினால், கட்டுரையினை மீட்டெடுத்து அப்பயனருக்கு அளிப்பர்.  
--சோடாபாட்டில்<sup>உரையாடுக</sup> 06:31, 17 சனவரி 2011 (UTC)  
தங்கள் கருத்துக்களுக்கு நன்றி. இந்த நேர்காணல் சற்றும் எதிர்பாராத நேரத்தில் மேற்கொள்ளப்பட்டது. என்னுடைய வலைப்பூவில் இடம் பெற்ற கட்டுரையைப் படித்த அ. ஜீவன் விக்கிப்பீடியாவின் பத்தாவது ஆண்டு நிறைவடையும் நேரத்தில் விக்கிப்பீடியா பற்றி ஒரு நேர்காணலை தரமுடியுமா என 'சுவிஸ் கனல்கா' வானொலி நிலையக் கலையகத்தில் இருந்த படியே என்னோடு தொலைப்பேசியில் கேட்டுக்கொண்டார். . நிலையக் கலையகத்தில் இரண்டு மணிநேரத்துக்குள் ஒலிப்பதிவை மேற்கொள்ளவேண்டிய நிலை அவருக்கு. எனவே எனக்கு ஆயத்தப்படுத்திக்கொள்ளக்கூடிய அவகாசம் இருக்கவில்லை. போதாக்குறைக்கு மழை காரணமாக எமது பிரதேசத்தில் மின்சாரமும் இருக்கவில்லை. விக்கிப்பீடியா பற்றி என்னால் திரட்டப்பட்டிருந்த சகல குறிப்புகளும் கணனிக்குள் முடங்கிக்கிடந்தன. மனதில் அச்சநிலை ஏற்பட்டாலும், இந்த சந்தர்ப்பத்தை விட்டுக்கொடுக்க மனம் இடந்தரவில்லை. எனவே தைரியத்தை வரவழைத்துக் கொண்டு நேர்காணலுக்கு ஆயத்தமானேன். மனதிலிருந்த விடயத்தை வைத்துக்கொண்டே முகம் கொடுத்தேன். இதனால் கூறவேண்டிய பல விடயங்களைக் கூறிக்கொள்ள முடியவில்லை. இந்த நேர்காணலையும், என்னால் எழுதப்பட்ட கட்டுரைகளையும் (மேலும் தொகுத்து) புத்தகமாக்கும் எண்ணமுண்டு. அச்சந்தர்ப்பத்தில் விடுபட்ட அனைத்து விடயங்களையும் உள்வாங்கும் அதே நேரத்தில் புத்தகம் அச்சாகும் முன் நிர்வாகிகள் சிலருக்கு மூலப்பிரதியை வழங்கி திருத்தமிட்டபின் அச்சிடலாம் என திட்டமிட்டுள்ளேன். எனவே எனது நேர்காணலிலும் சரி, கட்டுரைகளிலும் சரி குறைபாடுகள் இருப்பின் சுட்டிக்காட்டுங்கள். அவற்றை கவனத்தில் எடுத்துக்கொள்வேன். இதனைக் கருத்திற் கொண்டு தங்களது மேலான கருத்துக்களையும், குறிப்புகளையும் அன்புடன் எதிர்ப்பார்க்கின்றேன்.  
--P.M.Puniyameen 12:25, 17 சனவரி 2011 (UTC)